Howrah Fire: হাওড়া লিলুয়া ওয়ার্কশপে রেলের কোচে বিধ্বংসী আগুন

লিলুয়া: হাওড়া লিলুয়া ওয়ার্কশপে রেলের কোচে বিধ্বংসী আগুন। ঘটনাস্থলে দমকলের দুটি ইঞ্জিন। নিজস্ব অগ্নি নির্বাপন ব্যবস্থা দিয়ে আগুন নেভানোর চেষ্টা করছেন কর্মীরা। লিলুয়া ওয়ার্কশপের ভিতর যাত্রীবাহী বগী সারানোর সময় আগুন লাগে। তবে আগুন লাগার সছিক কারণ এখনও পর্যন্ত জানা যায়নি।

রেল সূত্রে খবর, মঙ্গলবার সকাল ১০টা নাগাদ পূর্ব রেলের লিলুয়া ওয়ার্কশপে এম শপে একটি বগিতে আগুন লাগে। মূলত কোভিডের জন্য এই বগিটি নির্মিত হয়েছিল। এদিন সেই বগিটি পুনর্নির্মাণ করার কাজ চলছিল। আচমকাই কালো ধোয়া বের হতে তাকে ওই বগি থেকে। কিছু বুঝে ওঠার আগেই আগুন লেগে ভস্মীভূত হয়ে যায় পুরো ইঞ্জিনটি। তড়িঘড়ি খবর দেওয়া হয় দমকলকে। খবর পেয়ে ঘটনাস্থলে দমকল এসে পৌঁছয়। আগুনের তীব্রতা এতটাই বেশি ছিল যে নেভানোর ক্ষেত্রে যথেষ্ট বেগ পেতে হয় দমকলকে। পরে দমকলের আরও ইঞ্জিন এসে দেড় ঘণ্টার প্রচেষ্টায় আগুন নিয়ন্ত্রণে আনে। তবে এই ঘটনায় এখনও পর্যন্ত কোনও হতাহতের খবর নেই।